**Vatsan alueen punktiot ja drenaasit ultraääniohjauksella**

Vatsaontelon kanavointi (drenaasi)  Haiman kystapunktio  Maksapesäkkeen punktio

Muun ontelon kanavointi (drenaasi)  Munuaisen kystapunktio

**Ajanvaraus**   .  .20  , klo   :

Ilmoittaudu sinua hoitavassa yksikössä / päiväsairaalassa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tutkimuspaikka**

Kainuun keskussairaala, Kuvantaminen.

Jätä korut ja muut arvoesineet kotiin. Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

**Tutkimukseen valmistautuminen**

Toimenpidettä varten sinusta otetaan veren hyytymiseen liittyviä laboratoriokokeita, jotka eivät saa olla yli 3 vrk vanhempia.

Mikäli sinulla on verenohennuslääkitys, lääkkeiden tauot suunnitellaan ajanvarauksen yhteydessä. Muut päivittäiset lääkärin määräämät lääkkeetsaat ottaa pienen nestemäärän kanssa normaalisti. Tarkista tarvittaessa aspiriinia sisältävän lääkityksen tauotus lähettävästä yksiköstä.

Sinun tulee olla syömättä ja juomatta **4 tuntia** ennen toimenpidettä.

**Tutkimuksen kulku**

Hoitavassa yksikössä sinulle laitetaan suonikanyyli ja sinut kuljetetaan sängyllä kuvantamisen yksikköön toimenpiteeseen. Iho pestään toimenpidealueelta. Toimenpide tehdään paikallispuudutuksessa ultraääniohjauksessa. Nesteontelo tyhjennetään, joko neulalla tai asetetaan katetri (dreeni) onteloon. Toimenpide kestää noin ½ h - 45 min.

**Jälkitoimenpiteet**

Toimenpiteen jälkeen olet vuodelevossa **2 tuntia** ja sinua tarkkaillaan **6 tuntia** hoitavassa yksikössä (verenpaineen ja pulssin tarkkailu). Tutkimuksen jälkeen saat syödä ja juoda. Tutkimustulokset saat lähettävästä yksiköstä sovittuna vastaanotto- tai soittoaikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7.30 – 16 sekä per­jan­tai­sin ja ar­ki­py­hien aat­toi­na kel­lo 7.30 – 15*.* Soitamme sinulle takaisin samana päivänä tai viimeistään seuraavan työpäivän aikana.